section_heading: Košarka
paragraph_text: U jeku ratnih događanja u Mostaru 1992. godine, nekolicina entuzijasta na čelu s Marijofilom Džidićem kao predsjednikom i Stankom Jelčićem kao trenerom utemeljuju Hrvatski košarkaški klub Zrinjski. Osnivačka skupština, zbog ratnih djelovanja u Mostaru, održana je 23. listopada 1992. godine u Međugorju. U svojoj prvoj natjecateljskoj sezoni natječu se u Drugoj hrvatskoj ligi Jug, uz odobrenje Hrvatskog košarkaškog saveza.